Puerto Riko vyrų krepšinio rinktinė

Puerto Riko vyrų krepšinio rinktinė – komanda, atstovaujanti Puerto Rikui tarptautiniuose krepšinio turnyruose.

Komanda dalyvavo daugelyje tarptautinių turnyrų, tarp jų olimpinėse žaidynėse, Panamerikos žaidynėse, Geros valios žaidynėse, Centrinės Amerikos ir Karibų žaidynėse, pasaulio krepšinio čempionatuose ir kt.

 Istorija 

1964 m. Tokijo olimpinėse žaidynėse komandai pavyko užimti ketvirtąją vietą Chuano „Pačino“ Visenso (Juan „Pachín“ Vicéns) dėka. Tai buvo aukščiausia pasiekta vieta nuo komandos įkūrimo. Tačiau aštuntajame dešimtmetyje komandos pasiekimai buvo nežymūs.

Galima sakyti, kad devintasis dešimtmetis buvo rinktinės aukso metai. Ji laimėjo aukso medalius 1983 m. Venesueloje vykusiose Pan-Amerikos žaidynėse, 1986 m. Dominikoje vykusiose Centrinės Amerikos ir Karibų žaidynėse ir 1989 m. Meksikoje vykusiame „Centrobasket“ turnyre. Rinktinė taip pat iškovojo bronzos medalius 1987 m. kvalifikacijos olimpinėms žaidynėms turnyre Urugvajuje, tokiu būdu užsitikrindama pirmąjį kelialapį į olimpines žaidynes nuo 1976 m. Komanda nedalyvavo 1980 m. Maskvos olimpiadoje, palaikydama JAV paskelbtą boikotą, ir 1984 m. Los Andželo olimpiadoje, nes nepavyko sėkmingai pasirodyti kvalifikacinėse varžybose. 1988 m. Seulo olimpiadoje puertorikiečiai perėjo į antrąjį turą ir užėmė septintąją vietą.

Dešimtajame dešimtmetyje rinktinės sėkmė šiek tiek sulėtėjo. Nepaisant to, ji pateko į 1992 m. Barselonos olimpiadą ir pasiekė antrąjį turą, tačiau pačiose pirmose atkrintamosiose rungtynėse teko susitikti su JAV „Svajonių komanda“. Barselonoje rinktinė tenkinosi aštuntąja vieta.

1996 m. komanda iškovojo pirmąjį auksą „Centrobasket“ turnyre namuose. 2000 m. šis rezultatas buvo pakartotas Meksikoje. 2003 m. rinktinė laimėjo auksą Centrinės Amerikos ir Karibų žaidynėse, vykusiose Salvadore. 2004 m. „Centrobasket“ turnyre Puerto Riko rinktinė iškovojo sidabro medalį, finale 75:74 pripažinusi Dominikos respublikos pranašumą.

2004 m. vasaros olimpinėse žaidynėse Atėnuose Puerto Riko vyrų krepšinio rinktinė tapo antrąja rinktine istorijoje, nugalėjusia JAV olimpinę krepšinio rinktinę, ir pirmąja, padariusia tai po to, kai JAV rinktinėje buvo leista žaisti sportininkams iš NBA. Pirmoji komanda, kuriai pavyko nugalėti JAV, buvo Sovietų Sąjungos rinktinė 1972 m. finale ir 1988 m. pusfinalyje.

 Pasiekimai pasaulio čempionatuose 

 1950 – 
 1954 – 
 1959 – 5 vieta
 1963 – 6 vieta
 1967 – 12 vieta
 1970 – 
 1974 – 7 vieta
 1978 – 10 vieta
 1982 – 
 1986 – 13 vieta
 1990 – 4 vieta
 1994 – 6 vieta
 1998 – 11 vieta
 2002 – 7 vieta
 2006 – 17 vieta
 2010 – 18 vieta
 2014 – 19 vieta
 2019 – 15 vieta
 2023 – 12 vieta

 Pasiekimai olimpinėse žaidynėse 
 1960 – 13 vieta
 1964 – 4 vieta
 1968 – 9 vieta
 1972 – 6 vieta
 1976 – 9 vieta
 1988 – 7 vieta
 1992 – 8 vieta
 1996 – 10 vieta
 2004 – 6 vieta
 2024 – 12 vieta

 Pasiekimai Amerikos čempionate 

 1980 – 1 vieta 15px
 1984 – 6 vieta
 1988 – 2 vieta 15px
 1989 – 1 vieta 15px
 1992 – 4 vieta
 1993 – 2 vieta 15px
 1995 – 1 vieta 15px
 1997 – 2 vieta 15px
 1999 – 4 vieta
 2001 – 4 vieta
 2003 – 3 vieta 15px
 2005 – 7 vieta
 2007 – 3 vieta 15px
 2009 – 2 vieta 15px
 2011 – 4 vieta
 2013 – 2 vieta 15px
 2015 – 5 vieta
 2017 – 5 vieta
 2022 – 5 vieta
 2025 – 6 vieta

 Žymūs žaidėjai 
 Carlos Arroyo
 Elías Larry Ayuso
 Rick Apodaca
 José Ortiz
 Raymond Dalmau
 Jose Alvarado

 Šaltiniai 

Kategorija:Vyrų krepšinio rinktinės
Kategorija:Puerto Riko sporto rinktinės